SPVI ทะยาน 12% นิวไฮรอบ 3 เดือน หลังกำไรปี 61 พุ่ง 48%-รอรับปันผล 0.06 บ.
SPVI ทะยาน 12% นิวไฮรอบ 3 เดือน หลังกำไรปี 61 พุ่ง 48%-รอรับปันผล 0.06 บ. ล่าสุด ณ เวลา 10.11 น. อยู่ที่ 1.40 บาท บวก 0.15 บาท หรือ 12% สูงสุดที่ 1.43 บาท ต่ำสุดที่ 1.30 บาท ด้วยมูลค่าซื้อขาย 13.47 ล้านบาท
13 ก.พ. 2562

ผู้สื่อข่าวรายงานว่า ราคาหุ้น บริษัท เอส พี วี ไอ จำกัด (มหาชน) หรือ SPVI ล่าสุด ณ เวลา 10.11 น. อยู่ที่ 1.40 บาท บวก 0.15 บาท หรือ 12% สูงสุดที่ 1.43 บาท ต่ำสุดที่ 1.30 บาท ด้วยมูลค่าซื้อขาย 13.47 ล้านบาท

ทั้งนี้ ราคาหุ้น SPVI ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 1.41 บาท เมื่อวันที่ 12 พ.ย.2561 หลังรายงานผลการดำเนินงานประจำปี 2561 มีกำไรเพิ่มขึ้น 48% มาที่ 45.22 ล้านบาท จากปีก่อนกำไร 30.47 ล้านบาท เนื่องจากบริษัทมีรายได้จากการขายสินค้าเพิ่มขึ้น รวมทั้งยังเตรียมจ่ายปันผลเป็นเงินสด 0.06 บ. กำหนดขึ้นเครื่องหมาย XD 28 ก.พ.2562 และกำหนดจ่ายเงินปันผลในวันที่ 22 เม.ย.2562